I dag kan vi igen forvente masser af vand samt risiko for hagl og torden.

Selvom fredag morgen i det nordjyske er startet flot ud, skal vi forberede os på, at det hurtigt kan ændre sig. DMI har udsendt et varsel for skybrud, hvilket betyder, vi kan forvente regn og torden samt en en risiko for hagl. Varslet gælder for Midt- og Vestjylland, Nordjylland, Djursland, Århus NV og Silkeborg og gælder fra klokken 9 til klokken 17 senere på eftermiddagen. Der er risiko for, at der lokalt kan falde mellem 15 og 25 millimeter regn på 30 minutter. Torden medfører fare for lynbrande, risiko for nedbrud af elektriske systemer, risiko for mange fejlalarmer fra automatiske anlæg. Skybrud medfører fare for oversvømmelse af lavtliggende områder, oversvømmelse af kældre, vand på kørebaner og i viadukter (akvaplaning) og nedsat sigtbarhed.